CELEX: 62010CA0500
Language: sk
Date: 2012-03-29 00:00:00
Title: Vec C-500/10: Rozsudok Súdneho dvora (štvrtá komora) z  29. marca 2012 (návrh na začatie prejudiciálneho konania, ktorý podal Commissione tributaria centrale, sezione di Bologna — Taliansko) — Ufficio IVA di Piacenza/Belvedere Costruzioni Srl (Dane — DPH — Článok 4 ods. 3 ZEÚ — Šiesta smernica — Článok 2 a článok 22 — Automatické ukončenie konaní prebiehajúcich pred daňovým súdom tretieho stupňa)

26.5.2012   
            
            
               SK
            
            
               Úradný vestník Európskej únie
            
            
               C 151/6
            
         Rozsudok Súdneho dvora (štvrtá komora) z 29. marca 2012 (návrh na začatie prejudiciálneho konania, ktorý podal Commissione tributaria centrale, sezione di Bologna — Taliansko) — Ufficio IVA di Piacenza/Belvedere Costruzioni Srl
   (Vec C-500/10) (1)
   
   (Dane - DPH - Článok 4 ods. 3 ZEÚ - Šiesta smernica - Článok 2 a článok 22 - Automatické ukončenie konaní prebiehajúcich pred daňovým súdom tretieho stupňa)
   2012/C 151/11
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione tributaria centrale, sezione di Bologna
   
      Účastníci konania pred vnútroštátnym súdom
   
   
      Žalobkyňa: Ufficio IVA di Piacenza
   
      Žalovaná: Belvedere Costruzioni Srl
   
      Predmet veci
   
   Návrh na začatie prejudiciálneho konania — Commissione Tributaria Centrale di Bologna — Daň z pridanej hodnoty — Články 2 a 22 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Povinnosť členských štátov zaručiť účinný výber DPH — Vnútroštátna právna úprava stanovujúca za určitých podmienok ukončenie daňového súdneho konania na treťom stupni bez rozhodnutia vo veci samej, čím sa rozsudok prijatý na druhom stupni stáva právoplatným — Údajný účinok vzdania sa výberu harmonizovaných daní
   
      Výrok rozsudku
   
   Článok 4 ods. 3 ZEÚ a články 2 a 22 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia treba vykladať v tom zmysle, že v oblasti DPH nebránia uplatneniu takého mimoriadneho vnútroštátneho ustanovenia, akým je ustanovenie vo veci samej, ktoré stanovuje automatické ukončenie súdnych konaní prebiehajúcich pred daňovým súdom tretieho stupňa, ak sú tieto konania začaté na základe žalôb podaných na prvom stupni viac než desať rokov, a v praxi viac než štrnásť rokov, pred nadobudnutím účinnosti tohto ustanovenia a ak daňový orgán nemal na prvých dvoch stupňoch konania úspech, pričom v dôsledku uvedeného automatického ukončenia bude založená prekážka právoplatne rozhodnutej veci na druhom stupni a definitívne zanikne pohľadávka uplatnená daňovým orgánom.
   
      (1)  Ú. v. EÚ C 346, 18.12.2010.